《濂溪诗》
宋代·黄庭坚

溪毛秀兮水清，可饭羹兮濯缨，不渔民利兮又何有于名。
弦琴兮觞酒，写溪声兮延五老以为寿。
蝉蜕尘埃兮玉雪自清，听潺湲兮鉴澄明。
激贪兮敦薄，非青蘋白鸥兮谁与同乐。
津有舟兮荡有莲，胜日兮与客就闲。
人闲拿音兮不知何处散发醉，高荷为盖兮倚芙蓉以当伎。
霜清水寒兮舟著平沙，八方同宇兮云月为家。
怀连城兮佩明月，鱼鸟亲人兮野老同社而争席。
白云蒙头兮与南山为伍，非夫人攘臂兮谁余敢侮。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。